Angajare contra partide amoroase. Este pretul murdar pe care unii angajatori il cer unor femei care vor sa fie, cel mai adesea, secretare.

Daca va este cunoscut scenariul, aflati ca trebuie sa fiti atente si la anunturile aparent serioase. O tanara din Capitala a constatat, socata, dupa ce a depus CV-ul, ca trebuie sa trimita poze in costum de baie, ca sa demonstreze ca este buna de angajat.

"Companie consultanta fonduri UE cauta Asistant Manager pentru birou General Manager. Se cauta o persoana comunicativa, dedicata, disponibila. Pachet salarial atractiv. Rugam CV, descriere pe mail, foto" - ce nu se specifica in acest anunt este ca angajatorul nu asteapta orice fel de fotografii. Ci unele in care candidata sa apara cat mai sumar imbracata, ca sa-si dea seama viitorul sef daca o place. Prea rusinata ca sa isi divulge identitatea, una dintre domnisoarele care au aplicat pentru acest job ne-a dezvaluit raspunsul halucinant pe care l-a primit dupa ce a trimis CV-ul:

"Ideea e ca in paralel imi doresc o relatie discreta. Eu am 38, sunt inginer, sunt casatorit. Iti cer poza cu fata si corp ca sa ma asigur ca te plac. Din start, am o experienta, stiu ce caut. Vreau sa mai avem o discutie legata de sex, ca sa ne facem o idee unul despre celalalt. Eu nu caut o aventura, caut ceva sa dureze."

Angajarea va fi cu carte de munca, precizeaza individul, pe perioada nedeterminata, si o rasplata de 1500 de euro. Si ca sa o convinga totusi ca "placerea va fi de ambele parti", trimite, la randul lui, o fotografie in care pretinde ca este el. Din pacate, de astfel de trocuri murdare se lovesc sute de femei, in fiecare an. 900 de doamne si domnisoare, spune Asociatia Femeilor din Romania reclama anual diverse forme de hartuire sau abuzuri sexuale.

Liliana Pagu, presedinta Asociatiei Femeilor din Romania: "In fiecare saptamana, vin 3-4 tinere si imi spun asta, ca li se cer diverse lucruri. Patronii vor 3 in 1. Si desteapta, si disponibila, si menajera. Este o ineptie."

La politie ajung insa putine. In ultimele 9 luni, de pilda, au fost inregistrate 38 de cazuri de hartuire sexuala. Totusi, este mai bine fata de acum 10 ani, cand foarte putine femei ajunse in aceasta situatie aveau curajul sa mearga la politie.